# המשחק שלכם – משוב ראשוני

כדי לפתח משחק שיעניין עוד אנשים, ולא רק את מי שכתב אותו, חשוב לקבל משוב מאנשים אחרים כבר בשלבים הראשונים של התיכנון – עוד לפני שמתחילים לתכנת.

לצורך המטלה, הכינו לכל אחד מהרעיונות המקוריים שלכם מסמך אחד הכולל את התוכן משתי המטלות הקודמות (שם המשחק ונאום המעלית, פרטי המשחק, ציורי מסך, סקר שוק, והרכיבים הרשמיים).

החליפו את המסמכים שכתבתם במטלות הקודמות עם אחד הצוותים האחרים בקורס (רצוי להתחלף עם צוות באותו גודל). כיתבו לצוות השני הערות בהתאם לנקודות הבאות:

א. נסו לדמיין שאתם רואים באינטרנט את המשחק שלהם כפי שהם מתארים אותו במסמך השיווקי. האם תרצו להוריד את המשחק ולשחק בו? איך אפשר לשפר את התיאורים כך שיהיו מושכים יותר?

ב. נסו לדמיין שאתם משחקים במשחק שלהם, בהתאם לרכיבים הרשמיים. אילו בעיות אתם מזהים בכל אחד מהרכיבים?

ג. במה הרעיון טוב יותר / טוב פחות ממשחקים אחרים דומים שאתם מכירים?

אל תסתפקו בהערות חיוביות – נסו לחשוב גם על בעיות אפשריות. ככל שתחשבו עכשיו על בעיות רבות יותר, כך המשחק הסופי יהיה טוב יותר. הרבה יותר קל לתקן בעיות כשמגלים אותן בשלב התיכנון, מאשר כשמגלים אותן אחרי שהמשחק כבר מתוכנת!

יש לשלוח את המשוב לצוות השני, וגם להגיש במודל.