# מטלה שבועית – משחקים מרובי שחקנים

בחרו אחת מתוך שתי האפשרויות הבאות.

# אפשרות א. שינוי ושיפור המשחק מהשיעור

המשחק מהשיעור נמצא כאן: <https://github.com/eli-game-dev/multiplayer-tutorial-unity>

בצעו בו N שינויים ושיפורים לבחירתכם (כמספר חברי הצוות). אפשר לבחור מהרשימה הבאה, או להוסיף שינויים אחרים כלשהם:

1. להוסיף מגן המופיע בשדה הקרב. השחקן הראשון שלוקח אותו מוגן מפגיעת הלייזר של השחקן השני.

2. להפוך את הלייזר ליריות, כך שכל כדור הפוגע בשחקן מוריד לו חיים (ע"י שימוש בממשק IPunObservable).

3. להוסיף ניקוד לכל שחקן, כך שכאשר הוא פוגע בשחקן מסוים נוסף לו ניקוד.

4. להפוך את המשחק לקבוצתי – 2 נגד 2. השחקנים+הלייזר של כל קבוצה הם בצבע אחר. הלייזר של כל שחקן פוגע רק בשחקנים מהקבוצה השניה.

5. במקום לייזר, להוסיף שערים וכדור, ולהפוך את המשחק למשחק כדורגל בין 2 שחקנים.

6. להוסיף אנימציה לשחקן.

הגשה כרגיל: המשחק באיץ' והקוד בגיטהאב, עם הסברים וקישורים הדדיים ביניהם.

# אפשרות ב. המשחק שלכם

הוסיפו למשחק המקורי שלכם אפשרות לריבוי שחקנים בעזרת מערכת "פוטון".

שימו לב: **אפשרות זו פתוחה רק לצוותים שסיימו את כל המטלות המתגלגלות הקודמות, ותיקנו את כל התקלות ואת כל ההערות שקיבלו**. אם עדיין לא סיימתם לתקן הכל, תשקיעו בזה. עדיף שיהיה לכם משחק תקין ועובד לשחקן אחד, ממשחק מרובה-שחקנים אבל עם תקלות.