# המשחק שלכם – סיום והכנה לשיווק

## א. סיום המשחק

* סיימו לתקן את כל התקלות שהתגלו בבדיקות המשחק – שלכם, של שחקני-הניסוי ושלנו. וודאו שאפשר לשחק במשחק שלכם לפחות 5 דקות בלי בלי להשתעמם, בלי להיתקע ובלי להיתקל בבאגים.
* **שימו לב**: רק משחקים תקינים לחלוטין יוכלו להשתתף בהצגת המשחקים בשיעור האחרון.

## ב. מדריך למשתמש

עיברו על הרכיבים הרשמיים בתיכנון המשחק שלכם, וודאו שכולם ברורים לשחקן:

1. **שחקנים**: איך המשחק (או הטקסט שלידו) מסביר מיהו קהל-היעד של המשחק?
   * הוסיפו באיץ', ב"הערות" של המשחק, קטע קצר המושך שחקנים מקהל-היעד ומשכנע אותם לשחק.
2. **יעדים**: איך המשחק מסביר לשחקן מה היעדים שלו – מה הוא אמור להשיג?
3. **תהליכים**: איך המשחק מסביר לשחקן מה התהליכים – על מה ואיך צריך ללחוץ כדי להתקדם?
4. **חוקים**: איך המשחק מסביר לשחקן מה החוקים – מה אסור לעשות, ומה תוצאות כל פעולה?
   * אם עדיין לא עשיתם זאת, הוסיפו בתחילת המשחק מדריך למשתמש – קטע שמדריך את המשתמש צעד אחר צעד עד שהוא יודע את כל היעדים, התהליכים והחוקים. דוגמה למדריך טוב ניתן למצוא כאן: <https://ronyogev.itch.io/mix-it> .
5. **משאבים:** איך המשחק מסביר לשחקן מה המשאבים?
   * הוסיפו חיווי חזותי לכל משאב רלבנטי, לדוגמה: חיים, בריאות, כסף, זמן וכו'.
6. **עימותים**: איך השחקן לומד מה הם העימותים שהוא צריך להתמודד איתם?
7. **גבולות:** איך המשחק מראה לשחקן את גבולות העולם?
   * הוסיפו עצמים כלשהם המייצגים את גבולות העולם, בהתאם לנושא המשחק שלכם.
8. **תוצאות**: איך המשחק מראה לשחקן את תוצאות המשחק?
   * הוסיפו מסך ניצחון / הפסד / כל תוצאה אחרת רלבנטית למשחק שלכם.

## ג. הכנה לשיווק

* הכינו קדימון ("טריילר") למשחק, באורך של כ-60 שניות (רצוי) עד 90 שניות (גבול עליון). מטרת הקדימון היא ליצור סקרנות ועניין ולמשוך את הצופים לשחק במשחק שלכם. הוא לא צריך להראות את כל המשחק מתחילתו ועד סופו, אלא את הרגעים המעניינים ביותר, הממחישים את חוויית השחקן ואת הייחוד של המשחק שלכם.
* הכניסו שורה בטבלה לדף של "משחקונים משנת ה'תשפ"ב" הנמצא כאן:   
  <https://sites.google.com/d/1FpTtB6PzTtquijqmKIKagyIJIvILyy9b/p/1ZtHwp4ZiTjfs_FSzy7sp-9_oP790fM_l/edit>
* השורה צריכה לכלול את שם המשחק, כותרת-המשנה שלו (tagline), תיאור המשחק, השמות שלכם, צילומי מסך, ושלושה קישורים: קדימון, המשחק באיץ', והקוד בגיטהאב. אם המשחק מרובה-שחקנים - ציינו זאת בפירוש.
  + הדף כולל כרגע שתי שורות לדוגמה משנה שעברה – אחת בעברית ואחת באנגלית. אתם יכולים לשכפל את אחת השורות ולהחליף את הטקסט והתמונות. זכרו להחליף את שלושת הקישורים.